Corrispondenza heroniniana - Alypios
Material: papyrus
Place: Arsinoites
Categories: Brief
Alypios an Heroninos
Bad
Heizung
Tierfutter
Arbeitstiere
Winter
Besuch
Inspektion
π [Ἀ]λυπίου.
σὺν θεῷ φάναι προσδόκα ἡμᾶς τῇ κγ πρὸς σὲ . ἧς ὥρας οὖν λαμβάνεις μου τὰ γράμματα 
τὸ βαλανεῖον παντὶ τρόπῳ ποίησον ὑποκαυθῆ
ναι καὶ δοκοὺς εἰς αὐτὸ παρενεχθῆναι ποιήσας 
καὶ ἄχ[υρ]ον πανταχόθεν συλλέξας ἵνα θερ
μῶς λουσώμεθα χειμῶνος ὄντος. καὶ γὰρ προῃ
ρήμεθ[α] παρὰ σοὶ καταχθῆναι ἐπεὶ καὶ τὰ ὑπόλοι
πα χω[ρ]ίδια ἐπιθεωρεῖν μέλλομεν καὶ τὰ παρὰ 
σοὶ διατάξαι. καὶ τὴν [ἄλλην] μέντοι π[ᾶ]σαν ὑπη
ρεσίαν φρόντισον ἔχειν, πρὸ δὲ [π]άντων 
χοιρίδιον καλὸν διὰ τοὺς σὺν ἡμεῖν ὄντας· 
ἀλλὰ καλὸν πάλιν ἔστω μὴ ὡς πρώην καὶ 
λεπτὸν καὶ ἄχρηστον. πέμψον δὲ καὶ ἐπὶ 
τοὺς ἁλεεις ἵνα ἰχθὺν κομίσωσι ἡμῖν. 
ἀπέστειλα δέ σοι γράμματα πρὸς Ὡρείωνα
ἵνα σοι ἀποστείλῃ χόρτου 
δέσμας πεντακοσίας . καὶ 
πάλιν αὐτῷ τὸν ἴσον ἀπο
δώσεις· τὰ γὰρ ἐργατικά 
μου κτήνη χλωρὸν ἐσθί
ει. καὶ πάντως περισσό
τερον χλωρὸ[ν χ]όρτον 
ποίησον ἐνεχθῆναι 
ἵνα καὶ αὐτὰ τὴν [α]ὐτάρκη 
τροφὴν ἔχῃ.  πέμψον οὖν 
ἐπὶ τὸν χόρτον πάντως 
σήμερον. ἐρρῶσθαί σε εὔχο. 
 Ἡρωνείν[ῳ] φροντ. 
 γ Τῦβι κβ